După ce a făcut-o praf pe FCSB, Tudorel Stoica a vorbit fără menajamente și despre situația de la Dinamo
Tudorel Stoica a avut o reacție acidă după ce FCSB a câștigat titlul.
Având în vedere conflictul dintre CSA Steaua București și FCSB, clubul patronat de Gigi Becali, Tudorel Stoica a afirmat recent că pentru el echipa din primul eșalon, care a câștigat ediția 2023/24 a Superligii României, nu există.
După ce a făcut-o praf pe FCSB, Tudorel Stoica a vorbit fără menajamente și despre situația de la Dinamo
Fostul stelist a vorbit însă și despre situația de la Dinamo. ”Câinii” au promovat în prima ligă la finele stagiunii trecute, iar după un sezon petrecut în Superliga ar putea să cadă din nou în divizia secundă.
Tudorel Stoica a menționat că îi pare rău de situația în care a ajuns clubul din Ștefan cel Mare și a precizat că Dinamo a adus jucători străini fără valoare și un antrenor care nu are legături cu fotbalul românesc.
”Chiar îmi pare rău pentru Dinamo. Rămâne un nume important pentru fotbalul românesc, ca și Steaua, ca și alte echipe din țară. Nu este o formație fără identitate, cum sunt unele.
Ceea ce se întâmplă de mai multă vreme la Dinamo este rezultatul faptului că se bagă mulți nepricepuți la fotbal. Marile greșeli de la Dinamo: a adus un antrenor care n-are nicio treabă cu fotbalul românesc și a transferat jucători străini fără valoare, pe salarii mari.
Un antrenor român era mai nimerit, ar fi știut cum trebuie abordate niște meciuri, ar fi putut mobiliza altfel echipa. Jucătorii care vin din afară sunt foarte puțini de valoare. S-a stricat campionatul din această cauză! Sunt mulți ce nu pot ridica valoarea echipelor și campionatului.
Greu se mai poate salva ceva la Dinamo. Dacă ar ajunge la baraj, are șanse mari să continue în Liga 1. Dar și mai rușinos este că poate retrograda direct”, a spus Tudorel Stoica, potrivit GSP.
Cum arată clasamentul play-out-ului Superligii României
Urmăriți SPORT.RO și pe Google News